b'\n_START_ARTICLE_\nTeisamenos\n_START_PARAGRAPH_\nTeisamenos oli kreikkalaisessa mytologiassa ja Peloponnesoksen alueen, johon kuuluivat Argos, Mykene ja Sparta, kuningas. H\xc3\xa4n oli Oresteen ja Hermionen poika. H\xc3\xa4nell\xc3\xa4 oli lapset Kometes, Daimenes, Sparton, Tellis ja Leontomenes._NEWLINE_Oresteen kuoleman j\xc3\xa4lkeen h\xc3\xa4n joutui puolustamaan valtakuntaansa Aristomakhoksen johdolla hy\xc3\xb6k\xc3\xa4nneit\xc3\xa4 herakleideja vastaan, jotka halusivat j\xc3\xa4lleen valloittaa esi-isiens\xc3\xa4 maat. H\xc3\xa4n kaatui Argoksen taistelun aikana, ja herakleidit valloittivat h\xc3\xa4nen valtakuntansa. Toisen l\xc3\xa4hteen mukaan Teisamenos s\xc3\xa4ilyi hengiss\xc3\xa4, mutta joutui pakenemaan akhaialaisten kanssa. Niin h\xc3\xa4n vaati joonialaisia antamaan heid\xc3\xa4n asettua heid\xc3\xa4n alueelleen asumaan pohjoisessa Peloponnesoksessa. T\xc3\xa4st\xc3\xa4 seurasi uusi taistelu, jonka akhaialaiset voittivat, mutta jonka aikana Teisamenos kaatui ja haudattiin Helikeen. My\xc3\xb6hemmin Teisamenoksen j\xc3\xa4\xc3\xa4nn\xc3\xb6kset siirrettiin Spartaan oraakkelin neuvosta.'